陋巷歌贈友生
作者：釋智圓
朝代：宋

paragraphs: 噫顔子兮居陋巷，身雖羸兮道彌壯。
商受兮有皇都，位雖尊兮名獨二八。
朝恣瑤臺之樂兮，暮遭黄鉞之誅。
是知不義之富貴如浮雲兮，惟道德爲性命之要樞。
海濱有士兮慕顔子，心重朝聞兮輕夕死。
紛紛糖粃兮視雄豪，凜凜冰霜兮潔行止。
蓽門寂寞何瑣瑣，執卷忍饑終日坐。
楊雄免遭甄豐戮，朱建終罹辟陽禍。
射羣高墉會有時，於君無可無不可。